laion/Wikipedia-Exotic huggingface dataset:
উজানচর ইউনিয়ন, বাঞ্ছারামপুর

উজানচর বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন। উজানচর ইউনিয়নের আয়তন ৩,২০৮ একর (১২.৯৮ বর্গ কিলোমিটার)। ২০১১ সালের আদমশুমারি অনুযায়ী উজানচর ইউনিয়নের মোট জনসংখ্যা ২০,৬৩৫ জন। এর মধ্যে পুরুষ ৯,৬৩৮ জন এবং মহিলা ১০,৯৯৭ জন। মোট পরিবার ৪,০৮১টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৮৯ জন। উজানচর ইউনিয়ন পূর্বে উজানচর পূর্ব ইউনিয়ন নামে পরিচিত ছিল। বাঞ্ছারামপুর উপজেলার সর্ব-দক্ষিণে উজানচর ইউনিয়নের অবস্থান। এ ইউনিয়নের উত্তরে বাঞ্ছারামপুর পৌরসভা ও বাঞ্ছারামপুর ইউনিয়ন; পশ্চিমে মানিকপুর ইউনিয়ন, মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন; দক্ষিণে কুমিল্লা জেলার হোমনা পৌরসভা এবং পূর্বে তিতাস নদী, কুমিল্লা জেলার হোমনা উপজেলার ঘাগুটিয়া ইউনিয়ন ও দুলালপুর ইউনিয়ন অবস্থিত। উজানচর ইউনিয়ন বাঞ্ছারামপুর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ। ২০১১ সালের আদমশুমারি অনুযায়ী উজানচর ইউনিয়নের সাক্ষরতার হার ৩৫.১%। বাঞ্ছারামপুর উপজেলা বাঞ্ছারামপুর থানা ব্রাহ্মণবাড়িয়া জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৯ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ব্রাহ্মণবাড়িয়া জেলার তথ্য উপাত্ত" (পিডিএফ)। web.archive.org। Wayback Machine। Archived from the original on ১৩ নভেম্বর ২০১৪। সংগ্রহের তারিখ ২৯ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
মানিকপুর ইউনিয়ন, বাঞ্ছারামপুর

মানিকপুর বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন। মানিকপুর ইউনিয়নের আয়তন ৩,২৫২ একর (১৩.১৬ বর্গ কিলোমিটার)। ২০১১ সালের আদমশুমারি অনুযায়ী মানিকপুর ইউনিয়নের মোট জনসংখ্যা ২২,৬৯১ জন। এর মধ্যে পুরুষ ১০,৮৩৪ জন এবং মহিলা ১১,৮৫৭ জন। মোট পরিবার ৪,৩৪৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৭২৪ জন। মানিকপুর ইউনিয়ন পূর্বে উজানচর পশ্চিম ইউনিয়ন নামে পরিচিত ছিল। বাঞ্ছারামপুর উপজেলার দক্ষিণ-পশ্চিমাংশে মানিকপুর ইউনিয়নের অবস্থান। এ ইউনিয়নের উত্তরে আইয়ুবপুর ইউনিয়ন ও বাঞ্ছারামপুর ইউনিয়ন; পূর্বে উজানচর ইউনিয়ন; দক্ষিণে কুমিল্লা জেলার হোমনা পৌরসভা এবং পশ্চিমে মেঘনা নদী, নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন ও বিশনন্দী ইউনিয়ন অবস্থিত। মানিকপুর ইউনিয়ন বাঞ্ছারামপুর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ। ২০১১ সালের আদমশুমারি অনুযায়ী মানিকপুর ইউনিয়নের সাক্ষরতার হার ২৯%। বাহেরচর ক্যাপ্টেন এবি তাজুল ইসলাম কলেজ, বাহেরচর আদর্শ উচ্চ বিদ্যালয়. বাহেরচর উত্তর সরকারি প্রাথমিক বিদ্যালয়, বাহেরচর দক্ষিণ সরকারি প্রাথমিক বিদ্যালয়, বাহেরচর পশ্চিম সরকারি প্রাথমিক বিদ্যালয়, উদয়ন কিন্ডারগার্টেন, বাহেরচর উত্তরণ কিন্ডারগার্টেন, প্রতিভা কিন্ডারগার্টেন, বাহেরচর ইসলামিয়া কওমী মাদ্রাসা,বাহেরচর পশ্চিম পাড়া হাফেজিয়া মাদ্রাসা, বাহেরচর মহিলা মাদ্রাসা..... মায়ারামপুর সরকারি প্রাথমিক বিদ্যালয়, উলুকান্দি সরকারি প্রাথমিক বিদ্যালয়, মানিকপুর সরকারি প্রাথমিক বিদ্যালয়, কাপাসকান্দি সরকারি প্রাথমিক বিদ্যালয়,কল্যাণ পুর সরকারি প্রাথমিক বিদ্যালয়, কল্যাণ পুর মুনসুরিয়া হাফিজিয়া মাদ্রাসা, কল্যাণ পুর হাজী আব্দুল হালিম আদর্শ দাখিল মাদ্রাসা। মানিক পুর হাফেজ মোহাম্মদ উল্লাহ এতিমখানা ও মাদ্রাসা। নদীপথ ও সড়কপথ বাহেরচর মধ্য পাড়া খাল, মানিকপুর খাল, মেঘনা নদী, ঢোলভাঙা নদী বাহেরচর উত্তর বাজার, বাহেরচর দক্ষিণ বাজার, উলুকান্দি বাজার,ধারিয়ারচর বাজার... বর্ষাকালের নৈসর্গিক পরিবেশ, মেঘনা তীরবর্ত্তী বিস্তীর্ণ চর, বাহেরচর তিন গম্ভুজ মসজিদ বীর মুক্তিযোদ্ধা জনাব আব্দুর রহিম ( চেয়ারম্যান), হাজ্বী আব্দুল বাতেন (সদস্য ১ নং ওয়ার্ড), মোঃ নুরুল ইসলাম ( উপজেলা চেয়ারম্যান এবং শিল্পপতি) বাঞ্ছারামপুর উপজেলা বাঞ্ছারামপুর থানা ব্রাহ্মণবাড়িয়া জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৯ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ব্রাহ্মণবাড়িয়া জেলার তথ্য উপাত্ত" (পিডিএফ)। web.archive.org। Wayback Machine। Archived from the original on ১৩ নভেম্বর ২০১৪। সংগ্রহের তারিখ ২৯ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
ছোট বনগ্রাম জমিদার বাড়ি

ছোট বনগ্রাম জমিদার বাড়ি বাংলাদেশ এর গোপালগঞ্জ জেলার মুকসুদপুর উপজেলার ছোট বনগ্রাম গ্রামে অবস্থিত এক ঐতিহাসিক জমিদার বাড়ি। স্থানীয়দের কাছে এটি ভূঁইয়া বাড়ি নামেও বেশ পরিচিত। কার দ্বারা এবং কবে নাগাদ এই জমিদার বংশ ও জমিদার বাড়ির সূচনা হয়েছে। তার কোনো সঠিক তথ্য জানা যায়নি। এটি মুকসুদপুর উপজেলার মহারাজপুর ইউনিয়নে অবস্থিত। এই বাড়িটিকে স্থানীয়রা ভূঁইয়া বাড়ি নামে ডাকেন।
হোনশু

হোনশু (জাপানি ভাষায়: 本州 উচ্চারণ শুনুন আক্ষরিক অর্থে "প্রধান রাজ্য") জাপানের চারটি প্রধান দ্বীপের মধ্যে বৃহত্তম। উত্তরে ৎসুগারু প্রণালী হোণ্শুউ দ্বীপকে হোক্কাইদো দ্বীপ থেকে পৃথক করেছে; পূর্বে প্রশান্ত মহাসাগর; দক্ষিণে ইনল্যান্ড সাগর ও কানমন প্রণালী হোণ্শুউ দ্বীপকে শিকোকু ও কিউশু দ্বীপগুলি থেকে পৃথক করেছে; পশ্চিমে জাপান সাগর। দ্বীপটি প্রায় ১২৯০ কিলোমিটার দীর্ঘ এবং এর প্রস্থ ৪৮ থেকে মধ্যভাগে ২৪১ কিলোমিটার পর্যন্ত দেখা যায়। সন্নিকটবর্তী প্রায় ২০০টির মত ছোট দ্বীপের আয়তন গণনায় ধরে হোণ্শুউ দ্বীপের মোট আয়তন প্রায় ২,৩১,০০০ বর্গকিলোমিটার, যা জাপানের মোট আয়তনের ৬১%। আয়তনের দিক থেকে এটি বিশ্বের ৭ম বৃহত্তম দ্বীপ। অঞ্চলের অন্যান্য দ্বীপের মত হোণ্শুউ দ্বীপও অত্যন্ত পার্বত্যময়। জাপানের সর্বোচ্চ পর্বতশৃঙ্গগুলি দ্বীপের মধ্যভাগের পার্বত্য অঞ্চলে অবস্থিত। এই পর্বতমালাটি জাপানি আল্পস পর্বতমালা নামে পরিচিত। জাপানের সর্বোচ্চ পর্বতশৃঙ্গ ফুজি সমুদ্র সমতল থেকে ৩,৭৭৬ মিটার উচ্চতাবিশিষ্ট। জাপানের সবচেয়ে উঁচু সক্রিয় আগ্নেয়গিরি আসামা পর্বত তোকিও শহর থেকে প্রায় ১৪০ কিলোমিটার উত্তর-পশ্চিমে অবস্থিত। ফুজি পর্বত অঞ্চলটিতে প্রায়ই বিরাট আকারের ভূমিকম্প হয়। হোণ্শুউ দ্বীপে তোনে, শিনানো এবং কিনো নদীগুলি অবস্থিত এবং এগুলি জাপানের বৃহত্তম নদীগুলির মধ্যে অন্যতম। শিনানো জাপানের দীর্ঘতম নদী। এছাড়াও এই দ্বীপে অনেক হ্রদ আছে যেগুলি গ্রীষ্মকালীন অবকাশযাপন কেন্দ্র হিসেবে ব্যবহৃত হয়। হোনশু দ্বীপটি উত্তর-দক্ষিণে প্রায় ৮ ডিগ্রী অক্ষাংশ এলাকা জুড়ে অবস্থিত এবং ফলে দ্বীপের অঞ্চলভেদে জলবায়ুর ব্যাপক তারতম্য হয়। কেন্দ্রীয় পাহাড়ি অঞ্চলে পশ্চিমে ও দ্বীপের উত্তর অংশে শীতকালে প্রচুর শীত ও বরফ পড়ে। কিন্তু মৃদু কুরোশিও সমুদ্রস্রোত বা জাপান সমুদ্রস্রোতের কারণে দ্বীপের মধ্যভাগে পূর্ব উপকূলের শীতকালীন জলবায়ু মৃদু হয়। দক্ষিণ-পশ্চিম মৌসুমী বায়ুর প্রভাবে গ্রীষ্মকাল গরম ও আর্দ্র হয়; এসময় তাপমাত্রা ৩৫ ডিগ্রী সেলসিয়াস পর্যন্ত উঠে যেতে পারে। সাধারণত সেপ্টেম্বর ও অক্টোবর মাসে তাইফুন ঝড় আঘাত হানে এবং ভারী বর্ষণের কারণে বড় আকারের বন্যা হয়। জাপানের অর্ধেকেরও বেশি লোক হোনশু দ্বীপের নিম্নভূমি এলাকায় বসবাস করে। বিশেষ করে কান্তো সমভূমি এলাকায় বৃহত্তর তোকিও মহানগরী অঞ্চলে দ্বীপের ২৫% লোক বাস করে। হোণ্শুউ দ্বীপে প্রায় ১০ কোটি লোক বাস করে। জনসংখ্যার বিচারে এটি বিশ্বের ২য় বৃহত্তম দ্বীপ (জাভা দ্বীপের পরেই)। তোকিও এখানকার বৃহত্তম নগরী। এর বাইরে ওসাকা, নাগোয়্যা, কিয়োতো, ইয়োকোহামা, কোবে এবং হিরোশিমা উল্লেখযোগ্য শহর। এই শহরগুলি দ্বীপের দক্ষিণ উপকূলে অবস্থিত এবং এরা একটি শিল্পবলয় গঠন করেছে। জাপান সাগরের তীরে দ্বীপের উত্তর-পশ্চিম অংশের অর্থনীতিতে মাছ ধরা ও কৃষিকাজ প্রধান কর্মকাণ্ড। নিইগাতা ধান উৎপাদনের জন্য বিখ্যাত। কান্তো ও নোবি সমভূমিতে ধান ও সবজির চাষ হয়। ইয়ামানাশি একটি গুরুত্বপূর্ণ ফল উৎপাদনকারী এলাকা। আওমোরির আপেল বিখ্যাত।
চোকপয়েন্ট

চোকপয়েন্ট (ইংরেজি: Chokepoint) হল বহুল ব্যবহৃত বিশ্ব পর্যায়ের সামুদ্রিক পথের উপর অবস্থিত সরু চ্যানেল বা প্রণালী। এই সরু প্রণালীগুলি বিশ্ব জ্বালানি নিরাপত্তার দৃষ্টিকোণ থেকে অত্যন্ত গুরুত্বপূর্ণ, কেননা এগুলির মধ্য দিয়ে অত্যন্ত বড় পরিমাণের খনিজ তেল পরিবাহিত হয়। কৌশলগত দিক থেকে বিশ্বের সবচেয়ে গুরুত্বপূর্ণ দুইটি চোকপয়েন্ট হচ্ছে পারস্য উপসাগর ও আরব সাগরকে সংযুক্তকারী হর্মুজ প্রণালী, এবং ভারত মহাসাগর ও প্রশান্ত মহাসাগরকে সংযুক্তকারী মালাক্কা প্রণালী। অন্যান্য গুরুত্বপূর্ণ চোকপয়েন্টের মধ্যে আছে: আরব সাগর ও লোহিত সাগরকে সংযুক্তকারী বাব এল-মান্দাব প্রণালী, প্রশান্ত মহাসাগর ও আটলান্টিক মহাসাগরকে সংযুক্তকারী পানামা খাল ও পানামা পাইপলাইন, লোহিত সাগর ও ভূমধ্যসাগরকে সংযুক্তকারী সুয়েজ খাল ও সুমেদ পাইপলাইন, এবং কৃষ্ণ সাগর ও কাস্পিয়ান সাগর অঞ্চলকে ভূমধ্যসাগরের সাথে সংযুক্তকারী বসফরাস প্রণালী। চোকপয়েন্ট এলাকাতে জলদস্যু, সন্ত্রাস, রাজনৈতিক অস্থিরতা কিংবা জাহাজ দুর্ঘটনার কারণে তেল পরিবহনের নির্ভরযোগ্যতা হ্রাস পেতে পারে এবং এতে বিশ্ববাজারে জ্বালানির দাম বেড়ে যেতে পারে। World Oil Transit Chokepoints (ইংরেজি)
আবুল হাসনাত আব্দুল হাই

আবুল হাসনাত আব্দুল হাই (অজানা – ১২ অক্টোবর ২০১০) বাংলাদেশের একজন রাজনীতিবিদ। তিনি তৎকালীন সিলেট-৪, সিলেট-৫ ও সুনামগঞ্জ-৫ আসনের সংসদ সদস্য ছিলেন। আবুল হাসনাত আব্দুল হাই তৎকালীন সিলেট জেলার সুনামগঞ্জ মহকুমার ছাতক থানাধীন ভাতগাঁও গ্রামের একটি সম্ভ্রান্ত মুসলিম পরিবারে জন্মগ্রহণ করেন। পিতা মৌলভী আব্দুল ওয়াহিদ ও মাতা মাহেবুন নেছা । তার বড় ভাই মৃত আব্দুল হক ছিলেন রাজনীতিবিদ ও স্বাধীনতা যুদ্ধের সংগঠক। আব্দুল হাই ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে তিনি স্বতন্ত্র প্রার্থী হিসেবে তৎকালীন সিলেট-৪ আসন থেকে সংসদ স দস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে স্বতন্ত্রপ্রার্থী হিসেবে তিনি তৎকালীন সিলেট-৫ আসন থেকে সংসদ সদস্য নির্বাচিত হন। জাতীয় পার্টিতে যোগদিয়ে তিনি ১৯৮৬ সালে তৃতীয় জাতীয় সংসদ নির্বাচনে জাতীয় পার্টির প্রার্থী হিসাবে সুনামগঞ্জ-৫ থেকে সংসদ সদস্য নির্বাচিত হয়েছিলেন। আবুল হাসনাত আব্দুল হাই ১২ অক্টোবর ২০১০ মঙ্গলবার সন্ধা সাড়ে সাতটায় বার্ধক্যজনিত কারণে তিনি সুনামগঞ্জ শহরের পুরনো বাস স্টেশনের বাসায় মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  BanglaNews24.com। "সাবেক সাংসদ আবুল হাসনাত মো. আব্দুল হাই মারা গেছেন"। banglanews24.com (ইংরেজি ভাষায়)। সংগ্রহের তারিখ ২০১৯-০৮-২৬।
গদখালী ইউনিয়ন

গদখালী ইউনিয়ন বাংলাদেশের যশোর জেলার ঝিকরগাছা উপজেলার অন্তর্ভুক্ত একটি ইউনিয়ন। এই ইউনিয়ন বাণিজ্যিকভাবে ফুল চাষের জন্য বিখ্যাত। ১৯৮২ সালে প্রথম বাণিজ্যিক চাষ শুরু। বর্তমানে দেশের মোট ফুলের ৭০% উৎপাদিত হয় গদখালীতে। যা থেকে বছরে আয় হচ্ছে প্রায় ৫শ কোটি টাকা। সীমিত পরিসরে রপ্তানিও হয়ে থাকে। ডিসেম্বর-জানুয়ারিতে উৎপাদন বেশি। আর ফেব্রুয়ারিতে বিক্রয় বেশি। এখানে ছয় হাজার চাষী এবং প্রায় ৫০ হাজার লোক সরাসরি ফুল চাষের সাথে জড়িত। "সংরক্ষণাগারভুক্ত অনুলিপি"। ২৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৯।  https://www.banglanews24.com/climate-nature/news/bd/700685.details
টপ এন্ড

টপ এন্ড (ইংরেজি: Top End) অস্ট্রেলিয়া মহাদেশের ২য় উত্তরতম বিন্দু বা অঞ্চল (কেপ ইয়র্ক উপদ্বীপের পরে)। এটি মূলত প্রায় ৪ লক্ষ বর্গকিলোমিটার জুড়ে অবস্থিত একটি উপদ্বীপ অঞ্চল, যার পশ্চিমে ভারত মহাসাগর, উত্তরে আরাফুরা সাগর এবং পূর্বে কার্পেন্টারিয়া উপসাগর। দক্ষিণে আছে অস্ট্রেলিয়ার অর্ধ-ঊষর অন্তর্ভাগ। এটি অস্ট্রেলিয়ার নর্দার্ন টেরিটরি প্রদেশের উত্তর অংশ গঠন করেছে। অ্যালিস স্প্রিংস শহর ধারণকারী নর্দার্ন টেরিটরির দক্ষিণ অংশটিই বেশি পরিচিত হলেও ("রেড সেন্টার" নামে) টেরিটরির অন্যান্য প্রধান শহর যেমন ডারউইন, ক্যাথরিন এবং পামার্সটন টপ এন্ড অঞ্চলে অবস্থিত।
আমানউল্যা ইউনিয়ন

আমানউল্যা বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন আমানউল্যা ইউনিয়নের আয়তন ৫০৮ একর (২.০৬ বর্গ কিলোমিটার)। এটি সন্দ্বীপ উপজেলার সবচেয়ে ছোট ইউনিয়ন। (২০০৭ সালের তথ্য অনুযায়ী) ২০১১ সালের পরিসংখ্যান অনুযায়ী আমানউল্যা ইউনিয়নের লোকসংখ্যা ৯,৭০০ জন। এর মধ্যে পুরুষ ৫,১১৭ জন এবং মহিলা ৪,৫৮৩ জন। সন্দ্বীপ উপজেলার উত্তরাংশে আমানউল্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে সন্তোষপুর ইউনিয়ন, পূর্বে সন্তোষপুর ইউনিয়ন ও গাছুয়া ইউনিয়ন এবং দক্ষিণ ও পশ্চিমে কালাপানিয়া ইউনিয়ন অবস্থিত। আমানউল্যা ইউনিয়ন সন্দ্বীপ উপজেলার আওতাধীন ১৯নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। বর্তমানে ২টি গ্রাম নিয়ে এই ইউনিয়নটি গঠিত; এগুলো হল: আমানউল্যা চেউরিয়া আমানউল্যা ইউনিয়নের সাক্ষরতার হার ৬৩.৩৭%। এ ইউনিয়নে ২টি প্রাথমিক বিদ্যালয় ও ১টি আনন্দ স্কুল রয়েছে। প্রাথমিক বিদ্যালয় কাটগড় জি এন সরকারি প্রথমিক বিদ্যালয় চেউরিয়া সরকারি প্রথমিক বিদ্যালয় ৫নং দীঘির পাড় আনন্দ স্কুল উপজেলা সদর থেকে আমানউল্যা ইউনিয়নে যোগাযোগের প্রধান সড়ক সন্দ্বীপ-আমানউল্যা সড়ক। যোগাযোগ মাধ্যম রিক্সা, টেক্সী, মোটরসাইকেল। আমানউল্যা ইউনিয়নে ৭টি মসজিদ ও ২টি মন্দির রয়েছে। আমানউল্যা ইউনিয়নের উপর দিয়ে বয়ে চলেছে আমানউল্যা খাল। আমানউল্যা ইউনিয়নের প্রধান হাট/বাজার হল আকবর হাট। সবুজ চর বর্তমান চেয়ারম্যান: সাইফুল ইসলাম চেয়ারম্যানগণের তালিকা } সন্দ্বীপ উপজেলা সন্দ্বীপ থানা চট্টগ্রাম জেলা "সন্দ্বীপ উপজেলা - বাংলাপিডিয়া"। bn.banglapedia.org।  "এক নজরে - আমানউল্যা ইউনিয়ন - আমানউল্যা ইউনিয়ন"। amanullahup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৭।  "আমান উল্যা ইউনিয়নের ইতিহাস"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। [স্থায়ীভাবে অকার্যকর সংযোগ] http://180.211.137.51:321/DashboardunionN.aspx?div=4&dis=411&thana=41103&union=10[স্থায়ীভাবে অকার্যকর সংযোগ] "অন্যান্যশিক্ষাপ্রতিষ্ঠান - আমানউল্যা ইউনিয়ন - আমানউল্যা ইউনিয়ন"। amanullahup.chittagong.gov.bd।  "খাল ও নদী - আমানউল্যা ইউনিয়ন - আমানউল্যা ইউনিয়ন"। amanullahup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৭।  "জনাব জাবেদুল ইসলাম - আমানউল্যা ইউনিয়ন - আমানউল্যা ইউনিয়ন"। amanullahup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৭।  "ইউনিয়ন পরিষদের পূর্বতন চেয়ারম্যানবৃন্দ - আমানউল্যা ইউনিয়ন - আমানউল্যা ইউনিয়ন"। amanullahup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৭।
আজিমপুর ইউনিয়ন, সন্দ্বীপ

আজিমপুর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন। আজিমপুর ইউনিয়নের আয়তন ২১১৮ একর (৮.৫৭ বর্গ কিলোমিটার)। ২০১১ সালের পরিসংখ্যান অনুযায়ী আজিমপুর ইউনিয়নের লোকসংখ্যা ৬,৪২০ জন। এর মধ্যে পুরুষ ৩,২৯৭ জন এবং মহিলা ৩,১২৩ জন। সন্দ্বীপ উপজেলার পশ্চিমাংশে আজিমপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে রহমতপুর ইউনিয়ন, পূর্বে মুছাপুর ইউনিয়ন ও মাইটভাঙ্গা ইউনিয়ন এবং দক্ষিণ-পশ্চিমে সন্দ্বীপ চ্যানেল ও নোয়াখালী জেলার হাতিয়া উপজেলার চর ঈশ্বর ইউনিয়ন। আজিমপুর ইউনিয়ন সন্দ্বীপ উপজেলার আওতাধীন ১৩নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি আজিমপুর মৌজা নিয়েই গঠিত। আজিমপুর ইউনিয়নের সাক্ষরতার হার ৫০.৯৩%। এ ইউনিয়নে ১টি মাধ্যমিক বিদ্যালয়, ৩টি প্রাথমিক বিদ্যালয় ও ১টি আনন্দ স্কুল রয়েছে। মাধ্যমিক বিদ্যালয় আজিমপুর উচ্চ বিদ্যালয় প্রাথমিক বিদ্যালয় আজিমপুর দক্ষিণ পূর্ব সরকারি প্রাথমিক বিদ্যালয় আজিমপুর ভূঁইয়ারহাট সরকারি প্রাথমিক বিদ্যালয় পশ্চিম আজিমপুর সরকারি প্রাথমিক বিদ্যালয় উপজেলা সদর থেকে আজিমপুর ইউনিয়নে যোগাযোগের প্রধান সড়ক সন্দ্বীপ-আজিমপুর সড়ক। যোগাযোগ মাধ্যম টেক্সী, রিক্সা ও মোটর সাইকেল। আজিমপুর ইউনিয়নে ৬টি মসজিদ ও ১টি মন্দির রয়েছে। আজিমপুর ইউনিয়নের দক্ষিণ-পশ্চিমাংশ জুড়ে বঙ্গোপসাগর। এছাড়া এ ইউনিয়নে অনেক ছোট বড় খাল রয়েছে। আজিমপুর ইউনিয়নের প্রধান হাট/বাজার হল আজিজিয়ার হাট। হরিশপুর ইউনিয়নের পশ্চিমে জেগে উঠা নতুন চর এটি চট্টগ্রাম জেলার সন্দ্বীপ উপজেলার কালাপানিয়া, হরিশপুর, রহমতপুর, আজিমপুর, জুড়ে বিস্তৃত। বর্তমান চেয়ারম্যান: মোহাম্মদ আনোয়ার হোসেন রিপন চেয়ারম্যানগণের তালিকা সন্দ্বীপ উপজেলা সন্দ্বীপ থানা চট্টগ্রাম জেলা "এক নজরে ১৩ নং আজিমপুর ইউনিয়ন"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। [স্থায়ীভাবে অকার্যকর সংযোগ] "গ্রামভিত্তিক লোকসংখ্যা - আজিমপুর ইউনিয়ন - আজিমপুর ইউনিয়ন"। azimpurup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৭।  "সন্দ্বীপ উপজেলা - বাংলাপিডিয়া"। bn.banglapedia.org।  "মাধ্যমিকবিদ্যালয় - আজিমপুর ইউনিয়ন - আজিমপুর ইউনিয়ন"। azimpurup.chittagong.gov.bd।  http://180.211.137.51:321/DashboardunionN.aspx?div=4&dis=411&thana=41103&union=18[স্থায়ীভাবে অকার্যকর সংযোগ] "খাল ও নদী - আজিমপুর ইউনিয়ন - আজিমপুর ইউনিয়ন"। azimpurup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৭।  "হাট বাজারের তালিকা - আজিমপুর ইউনিয়ন - আজিমপুর ইউনিয়ন"। azimpurup.chittagong.gov.bd।  "দর্শনীয়স্থান - আজিমপুর ইউনিয়ন - আজিমপুর ইউনিয়ন"। azimpurup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৭।  "মোঃ আনোয়ার হোসেন (রিপন) - আজিমপুর ইউনিয়ন - আজিমপুর ইউনিয়ন"। azimpurup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৭।  "ইউনিয়ন পরিষদের পূর্বতন চেয়ারম্যানবৃন্দ - আজিমপুর ইউনিয়ন - আজিমপুর ইউনিয়ন"। azimpurup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৭।
গাছুয়া ইউনিয়ন, সন্দ্বীপ

গাছুয়া বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন। গাছুয়া ইউনিয়নের আয়তন ৩৪৭৩ একর (১৪.০৬ বর্গ কিলোমিটার)। (২০০৭ সালের তথ্য অনুযায়ী) ২০১১ সালের পরিসংখ্যান অনুযায়ী গাছুয়া ইউনিয়নের জনসংখ্যা ১৭,০৭৮ জন। এর মধ্যে পুরুষ ৮,১২৮ জন এবং মহিলা ৮,৯৫০ জন। সন্দ্বীপ উপজেলার উত্তরাংশে গাছুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের উত্তরে সন্তোষপুর ইউনিয়ন; পশ্চিমে আমানউল্যা ইউনিয়ন ও কালাপানিয়া ইউনিয়ন; দক্ষিণে বাউরিয়া ইউনিয়ন এবং পূর্বে সন্দ্বীপ চ্যানেল, সীতাকুণ্ড উপজেলার সৈয়দপুর ইউনিয়ন ও মুরাদপুর ইউনিয়ন অবস্থিত। গাছুয়া ইউনিয়ন সন্দ্বীপ উপজেলার আওতাধীন ৩নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৩টি মৌজায় বিভক্ত। এ ইউনিয়নের গ্রামগুলো হল: হাদিয়া পাড়া মোহাম্মদপুর পাড়া লতিফ ভূঁইয়া পাড়া ধনের ও আবুর গো পাড়া সওদার গো পাড়া ছবি রহমান পাড়া রৌশন আলী পাড়া বেড়ীর পাড় পাড়া গাছুয়া ইউনিয়নের সাক্ষরতার হার ৪৬.৮৩%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ১১টি প্রাথমিক বিদ্যালয় ও ৯টি আনন্দ স্কুল রয়েছে। কাটগড় ইসলামিয়া ফাজিল মাদ্রাসা। মাধ্যমিক বিদ্যালয় আবদুল খালেক একাডেমী উচ্চ বিদ্যালয় গাছুয়া আদর্শ উচ্চ বিদ্যালয় উত্তর আজিমপুর সরকারি প্রাথমিক বিদ্যালয় কাশেম মার্কেট সরকারি প্রাথমিক বিদ্যালয় গাছুয়া এ কে সরকারি প্রাথমিক বিদ্যালয় গাছুয়া ঘাটমাঝির হাট সরকারি প্রাথমিক বিদ্যালয় গাছুয়া দক্ষিণ পশ্চিম সরকারি প্রাথমিক বিদ্যালয় গাছুয়া দক্ষিণ পূর্ব সরকারি প্রাথমিক বিদ্যালয় গাছুয়া মধ্যপাড়া সরকারি প্রাথমিক বিদ্যালয় চর হুদ্রাখালী সরকারি প্রাথমিক বিদ্যালয় দাদন শহীদ বেলায়েত বীর উত্তম সরকারি প্রাথমিক বিদ্যালয় সন্দ্বীপ গাছুয়া বাংলাবাজার সরকারি প্রাথমিক বিদ্যালয় সন্দ্বীপ গাছুয়া স্কাউটস সরকারি প্রাথমিক বিদ্যালয় উপজেলা সদর থেকে গাছুয়া ইউনিয়নে যোগাযোগের প্রধান সড়ক হল সন্দ্বীপ-গাছুয়া সড়ক। এছাড়া রয়েছে সারিকাইত-সন্তোষপুর সড়ক। যোগাযোগ মাধ্যম টেক্সী, মোটর সাইকেল, রিক্সা, ভাই সাইকেল। গাছুয়া ইউনিয়নের পূর্ব পাশে সন্দ্বীপ চ্যানেল। এছাড়া অনেক ছোট ছোট খাল রয়েছে। গাছুয়া ইউনিয়নের প্রধান প্রধান হাট/বাজারগুলো হল ঘাটমাঝির হাট, আকবর হাট, হক সাহেবের বাজার, বাংলা বাজার, কাশেম মার্কেট এবং বাণির হাট। এরশাদ মার্কেট এর কিছু অংশ। এম ওবায়দুল হক-সন্দ্বীপের প্রথম সংসদ সদস্য। বেলায়েত হোসেন-বীর উত্তম খেতাব প্রাপ্ত বীর মুক্তিযোদ্ধা। সন্দ্বীপ উপজেলা সন্দ্বীপ থানা চট্টগ্রাম জেলা "সন্দ্বীপ উপজেলা - বাংলাপিডিয়া"। bn.banglapedia.org।  "গ্রামভিত্তিক লোকসংখ্যা - গাছুয়া ইউনিয়ন - গাছুয়া ইউনিয়ন"। gachhuaup.chittagong.gov.bd। ১৩ মে ২০১৭ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।  "খাল ও নদী - গাছুয়া ইউনিয়ন - গাছুয়া ইউনিয়ন"। gachhuaup.chittagong.gov.bd। ১৩ মে ২০১৭ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।  "হাট বাজারের তালিকা - গাছুয়া ইউনিয়ন - গাছুয়া ইউনিয়ন"। gachhuaup.chittagong.gov.bd।
খলিলুর রহমান বাবর

খলিলুর রহমান বাবর (৩ ফেব্রুয়ারি ১৯৫২ – ২৬ আগস্ট ২০১৯) একজন বাংলাদেশি চলচ্চিত্র অভিনেতা ছিলেন যিনি তিন শতাধিক চলচ্চিত্রে অভিনয় করেছিলেন। তিনি মূলত চলচ্চিত্রে খল চরিত্রে অভিনয়ের জন্য পরিচিত। খলিলুর রহমান বাবর ১৯৫২ সালের ৩ ফেব্রুয়ারি ঢাকার গেণ্ডারিয়ায় জন্মগ্রহণ করেন। আমজাদ হোসেনের বাংলার মুখ চলচ্চিত্রের মাধ্যমে তার চলচ্চিত্রাঙ্গনে অভিষেক ঘটে। তবে রংবাজ এর মাধ্যমে খল চরিত্রে অভিষেক ঘটে তার। তার অভিনীত সর্বশেষ চলচ্চিত্র তের গুণ্ডা এক পাণ্ডা। চলচ্চিত্রে অভিনয়ের পাশাপাশি তিনি দাগী শিরোনামের একটি চলচ্চিত্র প্রযোজনা করেছিলেন। এছাড়া তিনি দয়াবান, দাগী, দাদাভাই এর মত চলচ্চিত্র পরিচালনা করেছেন। খলিলুর রহমান বাবর ২০১৯ সালের ২৬ আগস্ট ৬৭ বছর বয়সে মৃত্যুবরণ করেন। "অভিনেতা বাবর আর নেই"। প্রথম আলো। ২৬ আগস্ট ২০১৯। সংগ্রহের তারিখ ২৬ আগস্ট ২০১৯।  "চলচ্চিত্র অভিনেতা বাবর আর নেই"। যুগান্তর। ২৬ আগস্ট ২০১৯। সংগ্রহের তারিখ ২৬ আগস্ট ২০১৯।  "চলে গেলেন চলচ্চিত্র অভিনেতা বাবর"। বাংলানিউজ২৪.কম। ২৬ আগস্ট ২০১৯। ২৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৯।  "চলচ্চিত্র অভিনেতা বাবর আর নেই"। আমাদের সময়। ২৬ আগস্ট ২০১৯। সংগ্রহের তারিখ ২৬ আগস্ট ২০১৯।  "অভিনেতা বাবরের কর্মময় জীবন"। একুশে টেলিভিশন। ২৬ আগস্ট ২০১৯। সংগ্রহের তারিখ ২৬ আগস্ট ২০১৯।  "খল অভিনেতা বাবর আর নেই"। আরটিভি। ২৬ আগস্ট ২০১৯। ২৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৯।  "চলচ্চিত্র অভিনেতা বাবর আর নেই"। ভোরের কাগজ। ২৬ আগস্ট ২০১৯। সংগ্রহের তারিখ ২৬ আগস্ট ২০১৯।  "না ফেরার দেশে অভিনেতা বাবর"। একুশে টেলিভিশন। ২৬ আগস্ট ২০১৯। সংগ্রহের তারিখ ২৬ আগস্ট ২০১৯।  "খলিলুর রহমান বাবর আর নেই"। ইত্তেফাক। ২৭ আগস্ট ২০১৯। সংগ্রহের তারিখ ২৭ আগস্ট ২০১৯।  "চলচ্চিত্র অভিনেতা বাবরের ইন্তেকাল"। ইনকিলাব। ২৭ আগস্ট ২০১৯। সংগ্রহের তারিখ ২৭ আগস্ট ২০১৯।
হায়রে কপাল মন্দ চোখ থাকিতে অন্ধ

"হায়রে কপাল মন্দ চোখ থাকিতে অন্ধ" বাংলা ভাষায় রচিত একটি চলচ্চিত্র সঙ্গীত। ১৯৭৮ সালে জাতীয় চলচ্চিত্র পুরস্কার প্রাপ্ত বাংলাদেশী চলচ্চিত্র গোলাপী এখন ট্রেনে ছায়াছবির জনপ্রিয় গান গুলির একটি। আলাউদ্দিন আলীর সুরে সাবিনা ইয়াসমিন এই গানে কণ্ঠ দেন। ছায়াছবির নির্মাতা আমজাদ হোসেন এই গানের গীতিকার ছিলেন। চলচ্চিত্রে এই গানের চিত্রায়ণে ঠোঁট মিলিয়েছেন প্রখ্যাত অভিনয় শিল্পী ববিতা ও আনোয়ারা জামাল। এই গানের চিত্রায়ণ চলমান ট্রেনে করা হয়েছিল। সম্প্রচার টেলিভিশনের যুগে প্রবেশের পর এই গান অনেক রিয়েলিটি শোতে পরিবেশিত হয়েছে। জনপ্রিয়তার স্বীকৃতি স্বরূপ এই গানের প্রথম কলি বাংলা ভাষায় প্রবচন হিসেবে বিভিন্ন বক্তৃতা ও প্রবন্ধে ব্যবহার হয়ে আসছে (উদাহরণ ১, উদাহরণ ২)। এই গানটি ছাড়াও ঐ চলচ্চিত্রের "আছেন আমার মোক্তার আছেন আমার ব্যারিস্টার" গানটি শ্রোতাদের মধ্যে এখনো জনপ্রিয়। ছায়াছবির নির্মাতা ও পরিচালক আমজাদ হোসেন প্রথমত এই ছবির গীতিকার হিসেবে গাজী মাজহারুল আনোয়ার, তাহেরা হক, মনিরুজ্জামান মনির ও মোহাম্মদ রফিকুজ্জামানের গান নির্বাচন করেন। ছায়াছবির চিত্রায়ণ করতে রেলগাড়ি যোগে ছবির কলাকুশলীদের নিয়ে ঢাকা থেকে জামালপুর যাওয়ার সময় আমজাদ হোসেন নিজেই এই গান লিখেন এবং পরবর্তীতে গান রেকর্ডের পর এই চলচ্চিত্রে ব্যবহার করেন। সঙ্গীতটি ১৯৭৮ সালে সঙ্গীত প্রকাশনী সুর ঝংকার হতে গ্রামোফোন ভাইনাল রেকর্ড(নং-এসজে ২২১১১৯) আকারে চলচ্চিত্রটির সঙ্গীত এ্যালবামের অংশ হিসেবে মুক্তি পায়। গোলাপী এখন ট্রেনে চলচ্চিত্রের জন্য ১৯৭৯ সালে আলাউদ্দিন আলী শ্রেষ্ঠ সঙ্গীত পরিচালক, এই গানের কণ্ঠশিল্পী হিসেবে সাবিনা ইয়াসমিন শ্রেষ্ঠ গায়িকা এবং গানের গীতিকার আমজাদ হোসেন শ্রেষ্ঠ পরিচালক, শ্রেষ্ঠ সংলাপ রচয়িতা -এর পাশাপাশি শ্রেষ্ঠ গীতিকার বিভাগে জাতীয় চলচ্চিত্র পুরস্কার অর্জন করেন। ৪র্থ জাতীয় চলচ্চিত্র পুরস্কার (বাংলাদেশ) আছেন আমার মোক্তার আছেন আমার ব্যারিস্টার "আমজাদ হোসেন: একজন অসাধারণ গীতিকার"। সংগ্রহের তারিখ ২০১৯-০৮-২৬।  "আমজাদ হোসেন : মানবদরদি চলচ্চিত্রজন"। NTV Online। ২০১৯-০২-২৭। সংগ্রহের তারিখ ২০১৯-১১-২১।  "হায়রে কপাল মন্দ | Hayre Kopal Mondo | Pranti | Channel i | IAV"।  "গোলাপী এখন ট্রেনে (Golapi Ekhon Train e)"। বাংলা মুভি ডেটাবেজ। ২০১৭-০৮-০২ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৬।  "সেইসব উজ্জ্বল দিনের স্মৃতি মনে পড়ছে খুব: ববিতা"। চ্যানেল আই অনলাইন। ২০১৮-১১-২১। সংগ্রহের তারিখ ২০১৯-০৮-২৬।  "Various - গোলাপী এখন ট্রেনে"। Discogs (ইংরেজি ভাষায়)। সংগ্রহের তারিখ ২০২০-১২-২৮।  "মনে দাগ কেটে আছে 'আছেন আমার মোক্তার' গানটি"। প্রথম আলো। সংগ্রহের তারিখ ২০১৯-০৯-০৪।  "সংগীতের অহংকার সাবিনা ইয়াসমিন"। ২৪ জানুয়ারি ২০১৪। ২০১৫-১২-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৬।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। fdc.gov.bd। ২ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৬।  প্রথম আলো পত্রিকায় ২০১৫-০৮-০১ তারিখে প্রকাশিত ফারুক ওয়াসিফের নিবন্ধ বিএনপি: ‘হায়রে কপাল মন্দ, চোখ থাকিতে অন্ধ’ কালের কন্ঠ পত্রিকায় ২০১৭-০৪-২৬ তারিখে প্রকাশিত আবুল কাশেম ফজলুল হকের নিবন্ধ ‘চোখ থাকিতে অন্ধ হায়রে কপাল মন্দ’ ডিস্কোগ্‌সে হায়রে কপাল মন্দ চোখ থাকিতে অন্ধ (ইংরেজি)